cyanic-selkie/wikianc huggingface dataset:
Australiese nasionale krieketspan
Opkoms van EDI-krieket
In Mei 1977 het Kerry Packer ’n wegbreektoernooi aangekondig – Wêreldreekskrieket – nadat die Australiese Krieketraad geweier het om Channel Nine se aanbod vir eksklusiewe uitsaairegte van Australiese toetswedstryde in 1976 te aanvaar. Packer het in die geheim kontrakte met internasionale krieketspelers onderteken, waaronder 28 Australiërs. Byna die hele destydse Australiese toetsspan was by die toernooi betrokke en die Australiese keurders moes die spelers kies wat in die algemeen as ’n derdeklas-span beskou is en in die Sheffield Shield betrokke was. Die voormalige speler Bob Simpson, wat tien jaar tevore weens ’n konflik met die Australiese Krieketraad afgetree het, is op 41 teruggeroep om Australië teen Indië te lei. Jeff Thomson is as onderkaptein benoem in ’n span wat sewe debutante ingesluit het. Australië het die reeks met 3–2 gewen, veral te danke aan Simpson se kolfwerk, wat 539 lopies aangeteken het, insluitende twee honderdtalle; en die boulwerk van Wayne Clark, wat 28 paaltjies geneem het. Australië het die volgende reeks in Wes-Indië met 1–3 verloor, die Wes-Indiese krieketspan het ’n volstoomspan op die veld gesit; Australië het ook die 1978/79 As-reeks teen Engeland met 1–5 verloor, die span se ergste uitslag in Australië. Graham Yallop is as kaptein vir die As-reeks benoem, en is deur Kim Hughes vir die 1979/80-toer na Indië opgevolg. Rodney Hogg het 41 paaltjies in sy debuutreeks geneem, ’n Australiese rekord. Wêreldreekskrieketspelers het vir die 1979/80-seisoen weer by die span aangesluit, nadat die Australiese Krieketraad en Kerry Packer ’n ooreenkoms bereik het. Greg Chappell is as kaptein herbenoem. Die Wêreldreekskrieket het talle innovasies gesien wat tot op hede in krieket gebruik word.
Langeberg
Die Langeberg is 'n bergreeks in die suide van die Wes-Kaap wat vir ongeveer 170 km in 'n algemene oos-wes-rigting loop en is deel van die Kaapse Plooigordel. Die mees westelike punt is 35 km wes van Swellendam en die reeks eindig sowat 30 km noordoos van Riversdal in die ooste. Die oop vlaktes van die Klein Karoo grens aan die noorde van die Langeberg, en in die suide lê die Agulhasvlakte en die graanlande van die Overberg. Teen die suidelike hange van die reeks kom bergfynbos en proteas voor.
Australiese nasionale krieketspan
Die nuwe millennium
Australië het op 12 Maart 2006 die eerste span geword wat met 434–5 in 50 boulbeurte meer as 400 lopies in een beurt aangeteken het. Hulle het nogtans dié wedstryd verloor, nadat Suid-Afrika die wêreldrekord vir die hoogste suksesvolle lopiejaag met 438–9 in 49.5 boulbeurte behaal en met die voorlaaste aflewering Australië van ’n oorwinning ontneem het. Die wedstryd word as een van die beste EDIs beskou wat ooit gespeel is.
Onder Paine
Op 7 Oktober 2018 het Australië sy eerste toetswedstryd onder die nuwe afrigter Justin Langer en ’n nuwe leierskorps, insluitende Tim Paine as Australië se 46ste toetskaptein, gewen. Ná ’n 0–1-nederlaag teen Pakistan in ’n twee-toetsreeks in die Verenigde Arabiese Emirate en die eerste tuisnederlaag teen Indië in 71 jaar het hulle hul sukses hervat en die twee-toetsreeks teen Sri Lanka tuis met 2–0 gewen. Gedurende die Engelse 2019-somer het Australië tydens die Krieketwêreldbeker 2019 se groepfase tweede geëindig, maar hulle is in die halfeindstryd deur die latere wêreldkampioen Engeland op Edgbaston uitgeskakel. Australië het toe die As-urn tydens die 2019-As-reeks herwin nadat hulle die vierde toets op Old Trafford kon wen, die eerste keer op Engelse bodem sedert 2001.
Sfeer
In gevorderde wiskunde word onderskei tussen die oppervlak van die sfeer (waarna as 'n "sfeer" verwys word) en die binnekant van die sfeer (waarna as 'n "bal" verwys word). Dus word 'n "sfeer" in drie dimensies as 'n tweedimensionele sferiese oppervlak beskou wat in driedimensionele Euklidiese ruimte geanker is. 'n "Bal" word as 'n soliede figuur beskou wat deur 'n sfeer beperk word.
Gutland
Gutland is nie 'n homogene streek nie, en bevat vyf substreke: die Vallei van die Sewe Kastele, Klein-Switserland, die Luxemburgse plato, die Moselvallei en die Red Lands. Ondanks die uiteenlopenheid daarvan, het Gutland wel algemene geografiese eienskappe, fisies sowel as menslik, wat dit van die Ösling onderskei. Dit is 'n vlakte met bosgebiede, klein riviere, weivelde, akkerland en wingerde, met 'n gemiddelde hoogte van 200 tot 300 meter bo seevlak.
Der Vorleser
Der Vorleser (Afrikaans: Die Voorleser) is 'n roman deur Duitse regsprofessor en regter Bernhard Schlink. Dit is in 1995 in Duitsland gepubliseer en die Engelse vertaling daarvan (getiteld The Reader, deur Carol Brown Janeway) in die Verenigde State in 1997. Dit handel oor die opvolgende generasies se probleme met die begryp van die sjoa; spesifiek of die gevoel van sy oorsprong en skaal toereikend deur middel van geskrewe en gesproke media weergegee kan word. Hierdie vraag word toenemend die sentrum van sjoaletterkunde in die laat 20ste en vroeë 21ste eeu, soos wat die slagoffers en getuies van die sjoa afsterf en die lewende herinnering begin vervaag.
Karl Mannheim
Lewe
Mannheim se biografie, een van intellektuele en geografiese migrasie, is geskryf in drie oorhoofse dele: Hongaars (tot 1919), Duits (1919-1933) en Brits (1933-1947). Onder sy waardevolle intellekruele bronne was György Lukács, Oszkár Jászi, Georg Simmel, Martin Heidegger, Edmund Husserl, Karl Marx, Alfred en Max Weber, Max Scheler en Wilhelm Dilthey. In sy werk het hy gepoog omafgeleide elemente van Duitse historisisme, Marxisme, fenomenologie, sosiologie en Anglo-Amerikaanse pragmatisme te sintetiseer.
Grantia tenuis
Grantia tenuis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantia en tot die familie Grantiidae. Die wetenskaplike naam van die spesie is die eerste keer geldig gepubliseer in 1908 deur Urban.
Dubbele boeglynknoop
Gebruike
Dit is ook 'n baie handige knoop vir alledaagse gebruik.
Internet Archive
Die Internet Archive stel die publiek in staat om digitale materiaal op te laai en af te laai na sy datakluster, maar die grootste deel van die data word outomaties versamel deur sy webkruiper, wat werk om soveel as moontlik van die openbare web te bewaar. Sy web-argief, die Wayback Machine, bevat honderde miljarde kopies van webblaaie. Die Internet Archive hou ook toesig oor een van die wêreld se grootste boekdigitaliseringsprojekte.
Supersimmetrie
In deeltjiefisika is supersimmetrie (Engelse afkorting: SUSY) ’n voorgestelde uitbreiding van die Standaardmodel wat verband hou met twee basiese groepe elementêre deeltjies: bosone, waarvan die spin ’n heeltalwaarde het, en fermione, wat ’n spin met ’n halftalwaarde het.
Bothashoop
Bothashoop is 'n grenspos in Mpumalanga tussen Suid-Afrika en Eswatini. Die naaste dorp is Barberton en is verbind met die R40 provinsiale roete vanaf die grenspos.
Ballade vir ’n enkeling
Rolprent
Die rolprent het in sy openingsnaweek meer as R1,3 miljoen by die loket verdien, toe meer as 27 500 mense daarna gaan kyk het. Dele van die rolprent is in Kragbron in die Vrystaat verfilm.
Albert Howson
Albert Howson (* 1881, † 1960) was 'n Amerikaanse akteur en skrywer. Hy was bekend vir sy rolle in die rolprente The Devil's Prize (1916), A Dog of the Regiment (1927), Matinee Ladies (1927), en The Greyhound Limited (1929).
Friedrich Ris
Friedrich Ris (8 Januarie 1867 in Glarus – 30 Januarie 1931 in Rheinau) was 'n Switserse dokter en entomoloog wat gespesialiseer het in Odonata (naaldekokers en waterjuffers). Ris studeer vanaf 1881 tot 1890 aan die Universiteit van Zurich, waar hy sy mediese graad verwerf. Later was hy die direkteur van 'n psigiatriese kliniek in Rheinau, Switserland. In meer as 100 publikasies tussen 1886 en 1931, beskryf hy verskeie insekte, onder andere 127 nuut ontdekte naaldekokers.
Gingindlovu
Geskiedenis
Die geskiedenis van die dorp kan teruggevoer word na die stryd om leierskap vir die Zoeloetroon. Op 2 Desember 1856 het Cetshwayo ('hy wat belaster is') sy halfbroer Mbulazi in die Slag van Ndondakusuka verslaan. Vyf seuns van die Zoeloekoning Mpande, wat die verloorder gesteun het, is ook doodgemaak.
Cetshwayo het toe vir homself 'n nuwe militêre kraal gebou wat hy uMgungundlovu ('die een wat die olifant insluk') genoem het. Die kraal is ongeveer 17 km vanaf die slagveld waar hy koning geword het.
Distrik
Die dorp is vandag 'n klein kommersiële sentrum. Daar is 'n takspoorlyn na Eshowe van hier. Daar is ook 'n gedenkteken vir die Britse soldate wat gesneuwel het tydens die 'Slag van Gingindlovu' op die slagveld.
Motorregistrasienommerplate van Suid-Afrika
Geskiedenis
Voor 1994 het slegs 4 provinsies in Suid-Afrika bestaan: Natalprovinsie, Kaapprovinsie, Oranje-Vrystaat en Transvaal. Elke provinsie het sy eie identifisering van letters gehad. Natal – N, - Kaap – C, Oranje-Vrystaat – O en Transvaal – T.
Voor 1980
Wit letters op 'n swart agtergrond was regoor die land gebruik, insluitend deur die weermag. Byvoorbeeld: CC 14776
Daar was geen persoonlike nommerplate nie.
Koblenz
Koblenz (Frans: Coblence) is 'n stad aan die oewer van die Ryn, in westelike Duitsland, met 'n bevolking van 106 677 (2011) en 'n oppervlakte van 105,02 km². Die stad is ná Mainz en Ludwigshafen am Rhein die derde grootste stad van die deelstaat Rynland-Palts en bekend vir die Deutsche Eck aan die monding van die Moesel in die Ryn.
V Hydrae
Metgeselle
Dit het ook ’n onsigbare metgesel in ’n wentelbaan van 8,5 jaar. Daar word geglo die afname in helderheid elke 17 jaar kan veroorsaak word deur ’n wolk wat met die metgesel verbind word wat voor die reusester verbybeweeg.
The Reader
Dit was die laaste rolprent vir vervaardigers Anthony Minghella en Sydney Pollack, wat vóór die uitreiking van die prent gesterf het.
Produksie het in September 2007 in Duitsland aangevang en die rolprent het op 10 Desember 2008 met 'n beperkte vrystelling geopen.
Audi Nuvolari quattro
Dit kan versnel van 0 tot 100 km/h in ongeveer 4.1 sekondes. Topspoed word elektronies beperk op 250 km/h (160 mpu).
Charles Butler
Latere lewe
Hy het die CJMV in Kaapstad gedien tot hy in 1934 afgetree en na Cradock verhuis het, waar hy in 1938 burgemeester was. Hy is tydens 'n besoek aan Uitenhage oorlede en op Cradock begrawe langs sy vrou wat twee jaar vantevore oorlede is. Uit hul is vyf kinders gebore.
Koerant
Drukpers en verspreiding
Die koerant as periodieke medium het vinnig nie net vir nuusberigte nie, maar ook vir politieke en wetenskaplike besprekings gewild geraak.
David Kross
David Kross (Duits: David Kroß; gebore 4 Julie 1990 in Bargteheide, Sleeswyk-Holstein) is 'n Duitse akteur.
Jan Garbarek
Jan Garbarek (* 4 Maart 1947 in Mysen, Noorweë) is 'n Noorse jazz-saksofonis wat aan vaderskant van Poolse afkoms is. Hy word by die beduidendste hedendaagse jazz-musici in Europa gereken en is een van die mees bekwame verteenwoordigers van Skandinawiese jazz.
COBRA (avant-garde beweging)
Uitstalling in Luik
Die vertoning was nie spesifiek vir slegs CoBrA-kunstenaars nie, en groot kunstenaars van die CoBrA-beweging was ook nie in hierdie uitstalling teenwoordig nie as gevolg van die bestaande konflik binne die groep wat uiteindelik tot die ineenstorting van CoBrA gelei het in dieselfde jaar.
Lys van komponiste
Hier is 'n lys van komponiste.
E
• 5
O
• 5
Kayes
Kayes (Bambara: Kayi, Soninké: Xaayi) is 'n stad in die weste van Mali in Wes-Afrika, en is op die oewers van die Sénégalrivier geleë. Tydens die 2009-sensus het dit 'n bevolking van 127 368 gehad.
Epsilon Eridani
Eienskappe
duimnael|links|’n Kunstenaarsvoorstelling van ’n waarskynlike planeet, Epsilon Eridani b, wat om die ster wentel. In die middel onder is ’n moontlike maan.
Arthur Hoyt
Arthur Hoyt (19 Maart 1874 – 4 Januarie 1953) was 'n Amerikaanse akteur en regisseur. Hy was bekend vir sy rolle in die rolprente A Slave of Vanity (1920), Camille (1921), The Lost World (1925), en It Happened One Night (1934).
79360 Sila-Nunam
Beskrywing
Sila en Nunam se grootte is so naby mekaar dat dit as ’n dubbele cubewano beskou kan word. Hulle wentel op ’n afstand van 2 777 km van mekaar en voltooi ’n omwenteling elke 12,51 dae. Albei se oppervlak is blykbaar aangevul deur stof van die ander vanweë botsings met mekaar.
Lys van kanale in België
Hierdie is 'n lys van kanale in België.
Don Lamprecht
Teater
Verhoogstukke waarin hy gespeel het:
Lucebert
Visser van Ma Yuan
onder wolken vogels varen onder golven vliegen vissen maar daartussen rust de visser golven worden hoge wolken wolken worden hoge golven maar intussen rust de visser
Gliasel
Soos die Griekse naam aandui, is glia algemeen bekend as die gom in die senuweestelsel, maar dit is nie heeltemal korrek nie. Gliaselle is in 1856 ontdek deur die patoloog Rudolf Virchow in sy soeke na "verbindende weefsel" in die brein. Daar word tans vier hooffunksies van die gliaselle erken:
Brocéliande (rolprent)
In Brocéliande, 'n Franse rolprentproduksie uit die jaar 2002, verbind die regisseur Doug Headline ou Keltiese legendes van Bretagne, Druïdisme en bonatuurlike elemente met die riller-genre.
Holly Taylor
Holly Taylor (gebore 31 Oktober 1997) is 'n Amerikaanse aktrise en vervaardiger. Sy is bekend vir haar rolle in die rolprente Ashley (2013), Worst Friends (2014), en The Witch Files (2018), en in die televisiereeks The Americans (2013).
Tegnologiese singulariteit
Die tegnologiese singulariteit is ook 'n transhumanistiese begrip. Baie transhumaniste ervaar dit vanuit Moore se wet (wat 'n verdubbeling in prosesseringskapasiteit voorspel binne 'n gegewe periode) wat ook van toepassing gemaak word op die tempo van wetenskaplike en tegnologiese ontwikkeling.
Oorsprong van die konsep tegnologiese singulariteit
Die aanhaling word dikwels uit konteks gehaal en toegeskryf aan John von Neumann self. In 1965 beskryf die statikus I.J. Good 'n konsep wat nog meer lyk soos ons hedendaagse singulariteitsbegrip omdat hy ook die aspek van bo-menslike intelligensie insluit:
"Laat ons 'n ultra-intelligente masjien definieer as 'n masjien wat baie meer intelligent is as alle intelligente aktiwiteite van enige mens, hoe slim ook al. Aangesien die ontwerp van dié masjien één van die intelligente aktiwiteite is, sou 'n ultra-intelligente masjien 'n veel beter masjien kan ontwerp; daar sou dan ongetwyfeld 'n ontploffing van intelligensie ontstaan, wat die intelligensie van die mens ver agter sou laat. Die eerste ultra-intelligente masjien sou dus die laaste uitvinding wees wat op die mens sal staatmaak."
Die singulariteit van Vernor Vinge
"'n Platwurm kan vir een miljoen jaar na 'n opera kyk, maar hy sal daarvan nooit iets begryp nie."
Vinge skryf dat bomenslike intelligensie, of dit nou geskep word deur kubernetiese verbetering van die menslike brein (Intelligence Amplification IA) of deur kunsmatige intelligensie (Artificial Intelligence AI), beter in staat sal wees om hul eie intelligensie te vermeerder as die mense wat hulle maak. Vinge skryf: "Wanneer bomenslike intelligensie vooruitgang bepaal, sal vooruitgang vinniger verloop."
Evolusie van die samelewing
Sommiges beskou die singulariteit as 'n logiese gevolg van die evolusie van die samelewing. Baie sosioloë en antropoloë het sosiale teorieë gekonstrueer wat sosiale en kulturele ewolusie evalueer. Sommiges, soos Lewis H. Morgan, Leslie White en Gerard Lenski beskou tegnologiese vooruitgang as die primêre dryfveer van die selfontwikkelende menslike beskawing.
Ten slotte is daar die sosioloë en antropoloë soos Alvin Toffler (outeur van Future Shock), Daniel Bell en John Nashbitt wie teorieë oor die post-industriële samelewings ontwikkel het. Hulle argumenteer dat die huidige tydperk van die industriële samelewing sy einde nader en dat dienste en informasie belangriker geword het as industrie en goedere. Voorts word transhumanisme voorsien as 'n moontlikheid waarvolgens die mens sy evolusie in eie hande kan neem. Hiervolgens kan die mens homself fisiek verbeter of, na analogie met rekenaars en sagteware, opgradeer met tegnologië soos nanotegnologie, genetiese manipulasie en diepgaande integrasie van rekenaartegnologie in die menslike liggaam. Sommige meer ektreme visies van post-industriële samelewings, veral in fiksie lyk baie soos post-singulariteit samelewings.
Die vestiging van 'n onaantasbare elite
Theodore Kaczynski, 'n heftige teenstander van die singulariteit en 'n neo-luddiet, word berug as die Unabomber. Hy skryf, soos ander sceptici, dat 'n superintelligente entiteit die mensheid onherroepelyk sal uitroei of andersins sal gebruik as 'n willose werktuig vir sy eie doeleindes. Andersyds argumenteer Kacsynski, as KI nie geskep word nie, sal die ontwikkelende tegnologie die vestiging van 'n eliteklas toelaat wat nie meer teengestaan sal kan word nie, weens hul bomenslike intelligensie. Hierdie opperklasse sal ontstaan uit die huidige ekonomiese en politieke elite van die mensdom (the mighty, rich and famous) wat eksklusiewe toegang sal hê tot tegnologiese middele om die ligaam vir 'n onbepaalde tyd biologies gesond te hou en om tot die uitbreiding van hul intelligensie by te dra. Daarmee word die middele aan hulle verskaf om die 'groot massa' eweneens uitgesluit te hou. Die gemiddelde mens sal deur die maghebbers afgegradeer word tot die status van mak diere na voldoende tegnologiese vooruitgang om weerstand vir 'n onbepaalde tyd onder absolute beheer te behou. Sowel Bill Joy as Ray Kurzweil haal Kacsynski aan in hul werk.
Sandra Prinsloo
In 1999 ontvang Prinsloo saam met Patrick Mynhardt die Erepenning vir Toneelkuns van die Suid-Afrikaanse Akademie vir Wetenskap en Kuns.
Televisie
Prinsloo was in die oorspronklike groep van die M-Net televisiereeks, Egoli: Plek van Goud, Suid-Afrika se eerste sepie. Vir baie jare het sy die geselsprogram, RaakPraat met Sandra, aangebied. Sy was ook die aanbieder van, Sandra Op 'n Drafstap, 'n reeks wat fokus op bekende persoonlikhede se doen en late. Prinsloo was in 'n hele aantal televisiereekse en films, insluitende: Erfsondes (2012), Hartland (2011), Known Gods (2005), Saints, Sinners and Settlers (1999) en Konings (1991), om 'n paar uit te lig.
Bisi
Bisi is 'n klein nedersetting in KwaZulu-Natal, Suid-Afrika. Die dorpie is op die R56-hoofweg en noord van Harding. Die dorp is in 1884 uitgelê maar was reeds voor dit 'n belangrike handelspos. Die naam beteken glo groot dorp.
Spiraalsterrestelsel
Die naam kom van die spiraalagtige strukture wat van die middel van die stelsel na buite loop. Voortdurende stervorming vind in die spiraalarms plaas en hulle is helderder as die omringende skyf vanweë die jong, warm OB-sterre wat in hulle voorkom.
Gallia Narbonensis
Die verowering van Gallia Narbonensis tussen 125 en 121 v.C. het aan die voorpunt van die latere Romeinse magsuitbreiding in Gallië onder Gaius Julius Caesar (58 tot 50 v.C.) en uiteindelik ook in dele van Germanië (onder Augustus) gestaan.
Aangesien dit onmiddellik aan Italië gegrens het, het die Romeine groot voordeel uit die beheer oor die gebied getrek. Dit het hulle in staat gestel om die belangrike handelroetes tussen Italië en die Iberiese skiereiland en tussen Gallië en die handelsentrum Massilia (die huidige Marseille) te kontroleer.
Daarnaas het die provinsie as 'n soort strategiese stootkussing teen die aanvalle van Galliese stamme en as 'n gewilde gebied vir die vestiging van Romeinse veterane gedien, wat hier plase van die Romeinse staat ontvang het. In die Republikeinse tydperk is die Romeinse kolonie Narbo (Narbonne), in die Caesariese tydperk Arelate (Arles), tydens die Triumviraat Arausio (Orange) en onder die heerskappy van Augustus Forum Iulii (Fréjus) en moontlik ook Valentia (Valence) gestig.
Elliptiese sterrestelsel
Eienskappe
Die meeste elliptiese sterrestelsels bestaan uit populasie II-sterre – ou, rooi sterre met min metale – en het dus ’n rooi kleur. Hulle het min interstellêre materiaal en minimale stervorming, en word dikwels omring deur groot getalle bolswerms. Hulle maak sowat 10–15% van die stelsels in die Virgo-superswerm uit, maar is nie die oorheersende soort sterrestelsel in die heelal nie.
Daar word geglo alle helder elliptiese stelsels het ’n supermassiewe swartkolk in hul kern, en dat die grootte daarvan afhang van die groote van die sterrestelsel.
Koingnaas
Koingnaas is 'n dorpie in die Namakwa-distriksmunisipaliteit in die Noord-Kaapprovinsie van Suid-Afrika.
Grantiopsis heroni
Grantiopsis heroni is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Mahatma Gandhi
Gandhi se konsep van satyagraha ("waarheidsmag"), wat vertaal kan word as "weg van die waarheid" of "navolging van die waarheid", het heelwat demokratiese en anti-rassistiese aktiviste geïnspireer, insluitende Martin Luther King jr. en Nelson Mandela. Gandhi se lewenswaarhede het uit tradisionele Hindoe-oortuigings ontstaan, en sluit waarheid (satya) en vreedsaamheid (ahimsa) in.
Belangrikste prestasies
In 1947 het die Britse regering sy besluit aangekondig om Indië te verlaat. Gandhi se droom van onafhanklikheid vir Indië was bewaarheid. Toenemende haat tussen Moslems en Hindoes het hom egter verdriet veroorsaak en ook sy dood in 1948 toe hy tromp-op deur 'n Hindoe-ekstremis geskiet is wat hom blameer het vir die verlies van 'n deel van Indië (Pakistan) aan die Moslems.
Guancha arabica
Die spons behoort tot die genus Guancha en tot die familie Clathrinidae. Die wetenskaplike naam van die spesie is die eerste keer geldig gepubliseer in 1872 deur Miklucho-Maclay in Haeckel.
Speekselklier
Speekselklier is 'n tipe klier (orgaan in soogdierliggaam). Eksokriene klier e, waaronder speekselkliere tel, skei hulle produkte af deur ’n buis op ’n buite-oppervlak van die liggaam, soos die vel (huid) of in 'n holte, soos die mond van die menslike spysverteringstelsel.
SV Sandhausen
SV Sandhausen 1916 is 'n sokkerklub uit Sandhausen in die deelstaat Baden-Württemberg in Duitsland.
Pieter van der Byl
Sy Edele Majoor Pieter Voltelyn Graham van der Byl (21 Februarie 1889, Caledon – 21 Januarie 1975, Muizenberg) was ’n Suid-Afrikaanse soldaat en staatsman. Hy was lid van die Suid-Afrikaanse Party en later die Verenigde Party. Hy was lid van generaal Smuts se kabinet en minister van naturelle sake. Maj. Piet (soos hy bekendgestaan het), was ’n chevalier de la Légion d’Honneur, erekolonel van die Universiteit van Kaapstad se Regiment sowel as die ontvanger van die Militêre Kruis en Koning George VI kroningsmedalje.
Militêre lewe
Na voltooiing van sy meestersgraad in Landbou, keer hy terug na Suid-Afrika met die doel om te boer. Hy ontvang egter in 1911 ’n brief van generaal Methuen, wie iemand benodig met plaaslike ervaring vir militêre oefeninge wat binnekort sou plaasvind in die Caledon omgewing. Hy sluit aan by die nuutgevormde Unie Verdedigingsmag en doen ’n offisierskursus. Talle van sy kollegas was vyandiggesind teenoor beide die Boere en Engelse weermagte, sommige was bestem om weer met die Maritz Rebellie in 1914 te bots.
Boerdery en Politieke loopbaan
In 1943 word hy aangestel as die Minister van Naturellesake. Dit was ’n groot taak aangesien daar groeiende sentiment onder die armer klas van die blanke bevolking was uit vrees dat hulle hul werk sal verloor ten gunste van goedkoper swart arbeid. Alhoewel Smuts die afsonderlike ontwikkeling van volkere voorstaan as metode om die skielike verstedeliking te stuit, was dit duidelik dat sy party se uitkyk op nie-blankes se bestaan in Suid-Afrika een van die reg van burgerskap vir almal in Suid-Afrika was, en dat afsonderlike ontwikkeling nie die pad vorentoe sal wees nie. Van der Byl was in ooreenstemming met Smuts se denke.
Rekonstruksie van Europa na die Eerste Wêreldoorlog
Die Vrede van Versailles (1919)
Die Verdrag van Versailles wat met Duitsland gesluit is, is 'n lang dokument, wat uit twee dele bestaan. Die eerste deel is gewy aan die skema vir die oprigting van 'n Volkebond. Die Handves van die Volkebond is inderdaad in al die ander verdrae ingesluit. Die oogmerke van dié bond ter versekering van wêreldvrede en besonderhede aangaande sy organisasie en lidmaatskap is daarin uiteengesit. Die tweede deel bevat verskeie bepalinge in verband met strawwe wat op die oorwonne volk gelê is.
Oos-Pruise is dus van die res van Duitsland afgesny en aan Pole is 'n ,,korridor" of deurgang na die Oossee gegee. Danzig, wat in hierdie strook geleë was, is tot vrystad verklaar ten einde die Pole in staat te stel om sy dokke te gebruik en die spoorweg te beheer. Duitsland het altesame omtrent een-sewende van sy grondgebied en bevolking in Europa verloor. Die Geallieerdes was sterk voorstanders van die nasionaliteitsbeginsel. Die toepassing van hierdie beginsel in die geval van die Oostenrykse keiserryk het beteken dat hy feitlik uitmekaar geruk is en dat Oostenryk 'n verarmde staat geword het. Galicië is aan Pole gegee. Boheme en Morawië en 'n stuk Hongaarse gebied is tot die nuwe Slawiese staat Tsjeggo-Slowakye gevorm waarin daar ook 'n groot aantal Duitsers was. Serwië is vergroot deur die insluiting van die Slawe in die suide van Oostenrykse keiserryk en verenig met Montenegro, Bosnië en Herzegowina. Hy word toe die nuwe staat Joego-Slawië onder die koning van Serwië. Triest, Istrië en die Trentino tesame met die Duitssprekende distrik Botzen is aan Italië gegee. Dalmasië, ten suide van Fiume, is deur Italië vurig begeer, maar is aan Joego-Slawië gegee. Dit het later baie kwaaie gevoelens veroorsaak. Uiteindelik het Italië Fiume gekry. Op hierdie wyse het Oostenryk 'n onbeduidende moondheid geword, wat heeltemal van die see afgesny is. Ten einde te verhoed dat die ses miljoen Duitsers in Oostenryk weer by Duitsland aansluit, is daar- bepaal dat sodanige vereniging slegs met die toestemming van die Raad van die Volkebond sou mag geskied.
Die Triomf van Nasionalisme
Een van die belangrikste kenmerke van die Verdrag van Versailles sowel as van die daaropvolgende verdrae met die ander moondhede was die aanvaarding van die nasionaliteitsbeginsel. Nog nooit tevore het staatsmanne op so 'n internasionale grondslag te werk gegaan nie. Alhoewel die verdrag sy teer plekke nagelaat het wat later wrywing kon veroorsaak, is 'n poging tog aangewend om die kaart van Europa opnuut te teken volgens die natuurlike grense van volk en taal en nie volgens die ou oorweging van magsewewig nie. Nuwe state is sover moontlik só gevorm dat hulle net een volk sou insluit. Waar dit nie moontlik was nie, is daar spesifieke voorsiening vir die minderheidsgroepe gemaak, sodat hulle hul burgerregte sou bly geniet en volle vryheid in verband met hul taal en godsdiens sou bly behou. Die verantwoordelikheid om toe te sien dat dit gebeur, is spesifiek op die Volkebond geplaas. Die nuwe kaart van Europa soos dit te Versailles geteken is, was dus in baie opsigte 'n verbetering op die kaart van 1914. Volke soos Roemenië en Joego-Slawië is tot sterk state gevorm en deur die stigting van Pole en Tsjeggo-Slowakye het ou nasionale aspirasies herleef. Bowendien het vier Oossee-provinsies weer onafhanklik geword.
Nietemin het die vrede nie blywende en algemene tevredenheid gegee nie. Duitsland was ontevrede oor baie bepalinge, soos die Poolse korridor, die verlies van die Saarvallei en die verlies van sy kolonies. Oostenryk was heeltemal verarm en is inderdaad in 1938 deur Duitsland ingelyf. Die insluiting van minderheidsgroepe in groter state het spoedig aanleiding tot wrywing gegee. President Wilson was 'n voorstander van die selfbeskikkings-beginsel. Daarvolgens moes geen volk aan 'n ander onderhorig gemaak word nie, tensy hy dit self begeer het. Hierdeur is die oprigting van verenigde state egter nie bevorder nie. Bowendien het Wilson verklaar dat die wêreld vir die demokrasie beveilig moes word. Die demokratiese beginsel is in die nuwe state toegepas, aangesien nuwe grondwette op demokratiese grondslag ingestel is. Lande soos Duitsland, Oostenryk en Hongarye is deur die oprigting van demokratiese regerings later hervorm. Sulke beginsels het in die teorie mooi geklink, maar ongelukkig het die vredemakers by Versailles hulle dikwels in die hitte van die oomblik meer deur hul eie nasionale belange laat lei.
Bloemfontein
Etimologie en bynaam
'n Waarskynliker verhaal is dié oor Jan Bloem II (1775–1858), 'n Griekwa-leier wat hom daar gevestig het. Sy vader was Jan Bloem, 'n vlugteling van die Kaapkolonie, waar hy na bewering gesoek is in verband met die moord op sy eerste vrou. Bloem was bekend as 'n goeie skut en het 'n rol gespeel in die opleiding van Griekwavegters tydens die Griekwaoorloë in die 18de eeu. Sy seun het later die leier van die streek geword.
Britse dorpstigting
Die gebied rondom Bloemfontein is op 3 Februarie 1848 amptelik deur die Britse regering geannekseer en het vervolgens as die Oranjerivier-sowereiniteit bekendgestaan, met Bloemfontein as administratiewe setel.
Koloniale ekonomie en infrastruktuur
Die vervoer van goedere was 'n ander belangrike vraagstuk. Bloemfontein was in die 1850's nog 'n taamlik afgeleë nedersetting in Suid-Afrika. Aanvanklik kon boumateriale, klere, huishoudelike goedere en meubels slegs in beperkte hoeveelhede met ossewaens vanuit Port Elizabeth en Oos-Londen se seehawens na Bloemfontein vervoer word. Goedere wat nie plaaslik vervaardig kon word nie, was gevolglik skaars en duur.
Die Britse bewind was in die beginjare allesbehalwe gevestig en verhoudinge tussen die verskillende bevolkingsgroepe gespanne. So is majoor Warden ontslaan en op 23 Julie 1852 deur Henry Green vervang.
Oranje-Vrystaat
Bloemfonteiners kon ekonomiese voordeel trek uit die opening van die Kimberley-diamantveld in die 1860's as verblyfplek vir delwers uit ander landsdele op hul pad na die Noord-Kaap. Die verskaffing van dienste aan diamantdelwers was die eerste stap in Bloemfontein se 19de-eeuse ekonomiese groeifase.
Later het 'n aantal finansiële en handelsondernemings hulle hoofkwartiere hier gevestig. Bloemfontein het daarna tot 'n belangrike vervoerspilpunt ontwikkel, veral nadat die spoorwegverbinding tussen Kaapstad en Johannesburg, wat destyds in aanbou was, in 1890 tot by Bloemfontein gevorder het.
Bloemfontein in die Unie van Suid-Afrika
In 1945 het Bloemfontein stadstatus verwerf en op 18 Maart 1950 is die Universiteit van die Oranje-Vrystaat in die stad gevestig.
Rosefees
Verder is 'n Mej. Bloemfontein Roos-kompetisie gehou, en vir die kleintjies 'n Mej. Roosknoppie-kompetisie.
Mia Rose Frampton
Mia Rose Frampton (gebore 10 Maart 1996) is 'n Amerikaanse aktrise. Sy is bekend vir haar rolle in die rolprente That's What I Am (2011), Bridesmaids (2011), en Tammy (2014), en in die televisiereeks Make It or Break It (2009).
Proxima Centauri
Fisiese eienskappe
In 2002 is met optiese interferometrie met die Baie Groot Teleskoop bereken die hoekdeursnee van Proxima Centauri is 1.02 mas (milliboogsekonde). Omdat sy afstand bekend is, kan die ster se werklike deursnee bereken word, en dit is 'n sewende van die Son s'n, of 1,5 keer dié van Jupiter. Sy massa is 12,2% van die Son s'n, of 129 Jupitermassas.
Bloemfontein
Geografie en klimaat
Die stad is geleë by 29 grade suiderlengte en 26 grade oosterbreedte en is 1 395 meter bo seevlak.
Bloemfontein ontvang gemiddeld 559 mm reën per jaar, meestal in die somermaande.
Ekonomiese basis
Die stad geniet bestendige groei, te danke aan volgehoue uitbouing van die plaaslike ekonomie. 'n Sosiale en maatskaplike onderbou word gehandhaaf en die aantrekkingskrag van 'n landelike karakter van die sesde grootste stad in Suid-Afrika maak dit die ideale vestigingsgebied vir sy inwoners.
Proxima Centauri
Fisiese eienskappe
Wanneer die waterstof op is, sal Proxima Centauri ontwikkel in 'n helium-witdwerg (sonder om deur 'n rooireusfase te gaan) en langsamerhand sy oorblywende hitte-energie verloor.
Ander ontdekkings
In 2016 is in 'n verslag wat gehelp het om die bestaan van Proxima Centauri b te bevestig, berig dat 'n tweede sein met 'n omvang van 60 tot 500 dae waargeneem is. Die aard daarvan is egter steeds onduidelik weens onder meer steraktiwiteit.
Provence
Provence is 'n historiese landskap langs die Mediterreense kus van Suidoos-Frankryk, geleë tussen die Rhônevallei in die weste en Italië in die ooste. In die noorde word dit deur die landskap Dauphiné (région Rhône-Alpes) begrens.
Pieter Strauss
Pieter Strauss, ’n Suid-Afrikaanse skrywer is op 8 November 1960 op Kenhardt in die Noord-Kaap gebore, waar hy groot word en aan die plaaslike hoërskool matrikuleer.
Publikasie
2008 - Bitterboela en soetgousblom
Provence
Geskiedenis
Die Christendom is reeds vroeg in die gebied ingevoer, en teen die 3de eeu het Provence al 'n oorwegend Christelike bevolking gehad. 'n Groot aantal kloosters en kerke is in hierdie tydperk opgerig, terwyl die Benediktynse abdy van Lérins naby Cannes 'n belangrike rol by die bewaring van die kulturele erfenis van die antieke tydperk en by die uitbreiding van die Christelike godsdiens gespeel het.
Die groeiende seehandel in die Mediterreense gebiede het tot voordeel van die Provensaalse stede gestrek, en Marseille het vinnig tot die belangrikste handelspilpunt in die westelike Middellandse See gegroei. Die stad het handelsbetrekkinge met die Italiaanse stadstaat Genua en die Levantynse gebied gesmee. Marseille se koopmanne het selfs 'n handelskolonie in die Latynse Koninkryk van Jerusalem gevestig.
Met die dood van Karel van Maine in 1481 het die Franse koning Lodewyk XI die gebied, wat sedert 1486 tot die Franse kroondomein behoort, aan sy opvolgelinge oorgeërf. Daar het egter 'n aantal belangrike enklawes bestaan: Orange, wat tot 1672 'n besitting van die huis Oranje-Nassou gebly het; die Comtat Venaissin met Avignon as sy sentrum, wat tot 1791 deur die Pousdom regeer is; en die stede Nice en Menton, wat eers in 1860 by Provence ingelyf is.
Noordeiland
Die Māorinaam van die eiland (Te Ika-a-Māui) beteken "die vis van die Māui", wat van die vorm van die eiland afgelei is. Die twee grootste stede op die Noordeiland is Auckland (1 377 200) en Wellington (393 400).
Humansdorp
Humansdorp is 'n landelike dorp in die westelike gedeelte van die Oos-Kaap in Suid-Afrika. Humansdorp lê op ongeveer 4 kilometer afstand van die belangrike N2 nasionale pad tussen George en Port Elizabeth. Die dorp vorm deel van die Kouga Munisipaliteit wat Jeffreysbaai, Patensie, Hankey, St. Francisbaai en Oesterbaai insluit.
Angela Scoular
Angela Scoular (8 November 1945 – 11 April 2011) was 'n Engelse aktrise. Sy was bekend vir haar rolle in die rolprente Casino Royale (1967), Great Catherine (1968), en On Her Majesty's Secret Service (1969), en in die televisiereeks You Rang, M'Lord? (1988).
Guancha camura
Guancha camura is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
414
Die jaar 414 was 'n gewone jaar wat volgens die Gregoriaanse kalender op 'n Woensdag begin het. Dit was die 14de jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad.
Suidpunt/Hendrik Jacob Wikar
Afrikaans en sy Europese verlede (1976)
Volgens Edith H. Raidt staan die geskrewe taal van Wikar nader aan die Afrikaanse spreektaal van die 18de eeu as die Hollandse skryftaal. Al het Wikar gepoog om met sorg sy beste Nederlands te skrywe, was sy beste nie goed genoeg nie. Die Stellenbosse landdros Oloff de Wet het die teks hersien. Daardie hersiening in amptelike Nederlands beskou Raidt as waardeloos; dit is eerder Wikar se onnederlandse vorme waar, by tye, dit selfs op hedendaagse Afrikaans lyk. Nietemin moet die leser onthou dat Nederlands 'n swaar indruk op Wikar se skrywe sou laat, veral omdat hy moontlik sou probeer het om vorme uit sy eie spreektaal te vermy. Ten spyte van hierdie Nederlandse verbloeming, slaan die destydse gesproke Kaaps-Hollands tog maar deur.
Taalgeskiedenis (1986)
Voor den olifant heb ik nog maar een hartschrik, want wegkruype help niet, hy zoek my op, nog listiger als een mens de spoor navolgende. Hartloope daar schiet ik mee te kort als er geen klipheuvels naby zijn; zo lang een mens zijn aazem heeft, komt men voorwaards, maar daaruyt zijnde is 't ook gedaan of 't moet bergop gaan, dan wind een mens teegen den olifant, alhoewel ik heb Hotts gezien, die byna teegen een paard kunnen hartloopen; om op een boom te klimmen zoals voor den buffel, want ik zoude wel haast met boom en al naar onder koomen, zodat de Hotts den olifant niet veel kunnen doen, of zy moeten hem op nauwe plekken tusschen bergen krygen daar hy alweer niet braaf voort koomen of teegenstand doen kan. De zeekoeyjagt van de Hotts is ook zeer hazaardeerlijk, want's nagts in de maanschijn als de zeekoeye uyt de rivier in de grasvlaktens om te weye zijn, dan gaan de Hotts langs de rivier en sneyen de spoor, waar de zeekoey uytgegaan is, en vervolgen hem dan met een groote trop, goed van assagaye verzien; daar regten zy dan met den zeekoey al met draaye en patgeeve, want met hartloope schieten de Hotts te kort, men zou den zeekoey met zijn korte pooten daar niet voor aanzien, dat hy hart loope kan, maar hy kan zelfs in bergen en klipheuvels klimmen, en maakt de Hotts voor goed benoud.
<--Nota Suidpunt: Elke hond keer terug na sy eie braak, maar ek is seker sy krediteure was seker ewe bly om hom weer te sien? -->
Heuwel van Kruise
Die Heuwel van Kruise (Litaus: Kryžių kalnas) is 'n Rooms-Katolieke bedevaartsoord in Litaue wat temidde van 'n akkerbougebied sowat sestien kilometer noordoos van die stad Šiauliai langs die snelweg A 12 in rigting Riga en net buite die dorp Meškuičiai geleë is. Die kunsmatige heuwel, wat tydens die Middeleeue as 'n burgheuwel aangelê is, is sowat tien meter hoog, 60 meter lank en tussen 40 en 50 meter wyd.
Volgens die historiese oorlewering het gelowiges in 1831, ná die opstand teen die tsaristiese Russiese bewind wat bloedig onderdruk is, begin om die eerste grafkruise op die heuwel van Jurgaičiai op te rig, ter nagedagtenis aan gesneuwelde opstandelinge wat êrens sonder kennisgewing vir hul naasbestaandes heimlik begrawe is. Die heuwel het met sy kruise 'n uitdrukking van spontane volksgeloof geword, en mense voeg tot vandag toe steeds meer kruise by.
Geskiedenis
Die kommunistiese owerhede het die heuwel dan ook as 'n ongewenste en skadelike simbool van die Rooms-Katolieke geloof beskou en verskeie pogings onderneem om die kruise te verwyder. In 1961 is van die houtkruise gebreek en verbrand, metaalkruise is as stukke skrootmetaal verkoop, en steen- en betonkruise gebreek en begrawe. Die Sowjet-owerhede het dikwels stootskrapers ingebring om die heuwel om te dolwe en te verniel. In die periode tussen 1973 en 1975 is jaarliks sowat vyfhonderd kruise openlik verniel.
Die aantal kruise
Die Sowjet-owerhede het in 1961 meer as 5 000 kruise verniel, en 'n bykomende 1 200 is in 1975 verwyder. Entoesiaste uit die nabygeleë stad Šiauliai het ná die politieke veranderings van die laat 1980's 14 387 groot kruise getel (waarvan 1 112 tussen drie en vier meter hoog was, 130 selfs nog hoër) en sowat 41 000 kruise met 'n hoogte van minder as 0,5 meter. 1990 was daar 90 000 kruise op 'n totale oppervlakte van 4 600 vierkante meter. Die woud van kruise het intussen ook na die vlakte rondom die heuwel uitgebrei.
Geldwassery
Met 'n eie vennootskap of korporasie
'n Ander metode om die oorsprong van geld te verberg is die misbruik/gebruik van die regspersoon (korporasie) self. Die (boekhoukundige) strukture van 'n korporasie kon gebruik word om krimineelverkrygde geld in te spuit.
Phoenix, KwaZulu-Natal
Phoenix is 'n dorp in KwaZulu-Natal, Suid-Afrika, 18 km noord van Durban.
Mitch Pileggi
Mitch Pileggi is 'n Amerikaanse akteur. Hy is bekend vir sy rolle in die rolprente Shocker (1989), Basic Instinct (1992), en The X Files: I Want to Believe (2008), en in die televisiereeks The X-Files (1993).
Heather Sears
Heather Sears (28 September 1935 – 3 Januarie 1994) was 'n Engelse aktrise. Sy was bekend vir haar rolle in die rolprente The Story of Esther Costello (1957), Room at the Top (1959), Four Desperate Men (1959), en The Phantom of the Opera (1962).
Renée Taylor
Renée Taylor (gebore 19 Maart 1933) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente The Producers (1967), Made for Each Other (1971), en The Do-Over (2016), en in die televisiereeks The Nanny (1993).
Voëlgriep
Verspreiding
Verspreiding in die omgewing van besmette boerderye kom algemeen voor. Die virus kan deur die lug versprei word, deur direkte kontak tussen voëls en indirek deur byvoorbeeld ontlasting en vervoermiddels. Uitbrake by boerderye word waarskynlik veroorsaak deur wilde eende of ander watervoëls wat oor 'n boerdery vlieg en hulle ontlastings daarop laat val. Daar word gereken dat die virus vir soveel as 'n 100 dae in die voëlmis aan die lewe kan bly. Verspreiding deur eiers is ook moontlik maar gewoonlik slegs as gevolg van mis wat aan die eiers kleef.
Procyon
Name
In 2016 het die Internasionale Astronomiese Unie se sternaamwerkgroep (WGSN) die naam "Procyon" vir die ster goedgekeur.
Daniel Lindley
In 1839 doen hy bearbeiding onder die Voortrekkers in Natal. Die volgende jaar (1840) versoek lede van die Natalse Volksraad om hom as predikant aan te stel. Nadat Lindley dokumente aan 'n gekose Volksraadkommissie voorgelê het, het die Raad in 1841 beslis dat Lindley aangestel sou word. As vergoeding sou hy gratis woon en 'n salaris van £100 kry. Lindley het die aanstelling aanvaar en in die Voortrekkerkerk in Pietermaritzburg begin diens doen.
Victoria Sellers
Victoria Sellers (gebore 20 Januarie 1965) is 'n Engelse aktrise. Sy is bekend vir haar rolle in die rolprente Warlords (1988), Inevitable Grace (1994), en Flies on Cupid (2000).
Ferromagnetisme
Histerese
Indien 'n ferromagnetiese materiaal van bo die ordeningstemperatuur afgekoel word na onder hierdie temperatuur sal die materiaal aanvanklik geen makroskopiese magnetisasie vertoon nie, hoewel in die materiaal klein gebiedjies (die Weiss-domeine) gevorm word waarbinne die spins ewewydig georden is. Die rigting van hierdie ordening is egter lukraak en daardeur is die totale magnetisasie steeds nul. Indien die materiaal egter aan 'n uitwendige veld H blootgestel word sal die gebiedjies in die rigting van hierdie veld getrek word en kry die materiaal 'n eie magnetisasie. By groot waardes van H tree versadiging op omrede alle gebiedjies nou reeds in dieselfde rigting getrek is en die inwendige veld B sal 'n S-kurwe volg. Die materiaal sal nou self 'n magneet wees. Indien die uitwendige veld verwyder word sal dit self 'n veld Bo veroorsaak.
Tablet
Tablet kan na een van die volgende verwys:
Macbeth van Skotland
Macbeth MacFinley (volle naam: Mac Bethad mac Findlaích, Skots-Gaelies: MacBheatha mac Fhionnlaigh; 1005 - 15 Augustus 1057), met die bynaam Rí Deircc ("die Rooi Koning"), was van 1040 tot met sy dood koning van Skotland (toe bekend as Alba), en van vroeër af ook koning van Moray en van Fortriu. Daar is bewyse dat hy baie van sy tyd in en om die Forres-gebied van Moray deurgebring het waar hy, terwyl hy koning van Moray was, sy neef Duncan van Alba in ’n veldslag naby Pitgaveny verslaan het.
Naam
Die naam "Macbeth (Mac-Bethad, of in moderne Gaelies MacBheatha) beteken "seun van die lewe". Hoewel dit soos ’n patroniem lyk, is dit nie een nie, maar het dit eerder die betekenis van "regverdige man" of "godsdienstige man".
NG gemeente Groblershoop
Gemeentestigting
Onder leiding van ds. Loubser het die verlange na 'n eie gemeente ontstaan en in November 1935 is Boegoeberg uit dele van die gemeentes Marydale en Kenhardt afgestig. Heel natuurlik is die eerste beroep op ds. Loubser uitgebring en is hy vroeg in 1936 in sy amp bevestig. Die taak van opbou van die jong en behoeftige gemeente was eweneens reusagtig, maar leraar en kerkraad het met vaste hand die ploeg aangegryp om die aangevoorde akker te bewerk.
Dassault Super Étendard
Die Super Etendard is ook uitgevoer na Irak en Argentinië, wat albei die vegvliegtuig tydens oorloë ontplooi het. Die Super Etendard is deur Irak gebruik om olietenkers en handelskepe aan te val in die Persiese Golf tydens die Iran-Irakse Oorlog. Argentinië se gebruik van die Super Étendard en die Exocet-missiel in die Falklandoorlog van 1982 het gelei tot aansienlike respek en wye erkenning vir die vliegtuig. Die Super Étendard sal in Franse diens vervang word deur die Dassault Rafale teen ongeveer 2016.
Bertus Aafjes
Een vers
Een vers wordt als een zeepbel neergeschreven; Ook Orpheus blaast een wereld aan zijn fluit. De laatste zal De Wereld overleven.
Annie Botha
Annie Frances Bland Botha (gebore Emmett, Swellendam, Kaapkolonie, 3 Julie 1864 – Sezela, Natalse suidkus, 20 Mei 1937) was ’n vroueleidster en Suid-Afrika se eerste premiersvrou van Uniewording tot haar man, genl. Louis Botha, se afsterwe op 27 Augustus 1919. T.C. Pienaar skryf in die Suid-Afrikaanse Biografiese Woordeboek: "As eggenote van 'n vooraanstaande openbare figuur het (Annie Botha) 'n interessante tydperk in ons geskiedenis deurleef. Sy en haar man verteenwoordig 'n nuwe geslag Afrikaners in politieke kringe en hulle het daarin geslaag om die eenvoudigste boer en die vernaamste besoeker in die Botha-woning tuis te laat voel. Deur die stigting van die (Suid-Afrikaanse Vrouefederasie) het sy 'n aansienlike bydrae gelewer tot volksopheffing en die nasionale behoud van die Afrikaner."
Ná die oorlog
duimnael|regs|220px|Annie en Louis Botha afgeneem te [[Rustenburg in die tyd dat hy eerste minister van die Unie van Suid-Afrika was.]] Einde 1902 het sy in Suid-Afrika teruggekeer en gevind dat die mooi opstal op hul plaas vernietig is. Die Bothas het hulle in Cilliersstraat, Pretoria, gevestig. Botha het haar man deur die verwoeste platteland vergesel om die mense op te beur en waar nodig selfs van lewensmiddele te voorsien. Op 19 Oktober 1904 het sy saam met mev. Saul Solomon die Suid-Afrikaanse Vrouefederasie (SAVF) gestig wat hom beywer het vir die behoud van die Afrikanervolk. As voorsitster van die SAVF het sy haar dit ten doel gestel om die organisasie oor die hele land uit te brei.
BMW Motorrad
Huidige produksie
Al BMW Motorrad se motorfietse word by sy aanleg in Berlyn, Duitsland vervaardig, hoewel sommige enjins ook in Oostenryk, China en Taiwan vervaardig word. Die meeste van die huidige motorfietse in BMW Motorrad se reeks is ontwerp deur David Robb, wie die maatskappy se hoofontwerper was van 1993 tot 2012 toe hy vervang is deur Edgar Heinrich.
Tiffindell Ski-oord
Tiffindell Ski-oord is die enigste ski-oord in Suid-Afrika en een van slegs twee ski-oorde in Suider-Afrika (die ander een is Afriski in Lesotho). Dit is in 1993 in die suidelike Drakensberg gestig. Die oord is sedert 2012 onder nuwe bestuur en het in 2013 heropen.
Guancha pulcherrima
Die spons behoort tot die genus Guancha en tot die familie Clathrinidae. Die wetenskaplike naam van die spesie is die eerste keer geldig gepubliseer in 1891 deur Dendy.
BAE Systems Hawk
Zimbabwe
Zimbabwe se Hawks is gedurende die Tweede Kongo-oorlog gebruik. Talle lugaanvalle is ter ondersteuning van die Kongolese weermag uitgevoer teen Rwandese, Ugandese en rebellemagte in 1998-2000. In 2000 het die omstredenheid oor Zimbabwe se militêre ingryping in die Kongo, en sy swak menseregterekord, gelei tot Brittanje se instelling van 'n algehele wapenverbod teen dié land, insluitende onderdele vir die Hawk. As gevolg van die verbod, het Zimbabwe daarna ses Chinese Hongdu K-8s as plaasvervangers aangekoop.